14. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 19102 της 30 Απρ./17 Μαΐου 1963 (ΦΕΚ Β΄ 212) Περί τροποποιήσεως της υπ’αριθ. 18162/37 Υπουργικής αποφάσεως περί χαρακτηρισμού του τυπικού οίνου Μαυροδάφνη και καθορισμού περιφερειών προελεύσεως αυτού. Έχοντες υπ’ όψιν: 1)Το άρθρ. 3 του Νόμ. 5506/32 «περί προστασίας της εγχωρίου οινοπαραγωγής» ως το άρθρον τούτο αντικατεστάθη υπό του άρθρ. 10 του Α.Ν. 787. 2)Το από 11.9.1932 Δ/μα «περί ονομασιών προελεύσεως των τυπικών οίνων». 3)Την υπ’αριθ. 18162/12.6.1937 απόφασιν ημών «περί χαρακτηρισμού του τυπικού οίνου Μαυροδάφνη και καθορισμού περιφερειών προελεύσεως αυτού» και 4)Το από 2.4.1963 πρακτικόν της κατά το άρθρ. 3 του Νόμ. 5506 Επιτροπής, αποφασίζομεν Τροποποιούμεν την υπ’αριθ. 18162/12.6.1937 απόφασιν ημών «περί χαρακτηρισμού του τυπικού οίνου Μαυροδάφνη και καθορισμού περιφερειών προελεύσεως αυτού» , ως κάτωθι: Ως οίνος «Μαυροδάφνη» δέον να θεωρήται ο γλυκύς οίνος, ο παρασκευαζόμενος εκ χλωρών σταφυλών των ποικιλιών Μαυροδάφνη και Μαύρη Κορινθιακή, των καλλιεργουμένων εις τους αμπελώνας των Νομών Αχαΐας και Ηλείας και των νήσων Ζακύνθου και Κεφαλληνίας. Το ποσοστόν συμμετοχής της ποικιλίας Μαυροδάφνης εις την παρασκευήν του εν λόγω οίνου δέον όπως υπερβαίνη το 50%, το δε Μπωμέ του γλεύκους εκ της ποικιλίας ταύτης δέον να είναι μεγαλύτερον του 12,5, απαγορευομένης της χρησιμοποιήσεως γλεύκους μικροτέρας περικτικότητος εις σάκχαρον. 